aktiveringsanalyse
Store norske leksikon,Realfag,Kjemi,Kjernekjemi
Aktiveringsanalyse er en analysemetode som brukes innen kjernekjemi for å bestemme grunnstoffer. Metoden brukes både kvalitativt (for å avgjøre om et bestemt grunnstoff er til stede i prøven) og kvantitativt (for å avgjøre hvor mye det er av et bestemt grunnstoff).
Prøven som skal analyseres, blir bestrålt med nøytroner i en kjernereaktor eller med protoner i en akselerator. Bestrålingen fører til at det dannes radioaktive nuklider, og mengden av disse bestemmes ved å måle den strålingen de sender ut.Metoden er ikke generell, men avhenger av egenskapene hos kjernene til de aktuelle grunnstoffene. I de tilfeller der den kan brukes, er metoden svært følsom og egnet til å bestemme svært små mengder. Les mer i Store norske leksikon nøytronaktiveringsanalyse radioaktivitet kjernekjemi